На основу члана 7а Закона о порезима на имовину („Службени гласник РС“, бр. 26/2001, 45/2002, 80/2002, 135/2004, 61/2007, 5/2009, 101/2010, 24/2011, 78/2011, 57/2012-УС, 47/2013 и 68/2014) и члана 39.Статута општине Пријепоље („Службени гласник општине Пријепоље“, број 7/2009, 12/2014 и 19/2016), Скупштина општине Пријепоље, дана \_\_\_\_\_\_\_\_ године, доноси

**ОДЛУКУ**

**О КОЕФИЦИЈЕНТИМА ЗА УТВРЂИВАЊЕ ПОРЕЗА НА ИМОВИНУ ЗА НЕПОКРЕТНОСТИ ОБВЕЗНИКА КОЈИ ВОДЕ ПОСЛОВНЕ КЊИГЕ**

**У ОПШТИНИ ПРИЈЕПОЉЕ**

Члан 1.

Овом одлуком утврђују се коефицијенти за утврђивање пореза на имовину, за непокретности обвезника који воде пословне књиге, које се налазе на територији општине Пријепоље.

Члан 2.

На територији општине Пријепоље, Одлуком о одређивању зона и најопремљенијих зона на територији општине Пријепоље („Сл.гласник општине Пријепоље“ број 11/2013) ,одређене су 4 зоне за утврђивање пореза на имовину, с тим да је прва зонаутврђенa кao најопремљенијa зонa.

Коефицијенти на територији општине Пријепоље износе:

1) за прву зону 0,80 %

2) за другу зону 0,40 %

3) за трећу зону 0,30 %

4) за четврту зону 0,20 % .

Члан 3.

Ову одлуку објавити у Службеном гласнику општине Пријепоље и на званичној интернет презентацији општине Пријепоље.

Члан 4.

Ступањем на снагу ове одлуке престаје да важи Одлука о коефицијентима за утврђивање пореза на имовину за непокретности обвезника који воде пословне књиге у општини Пријепоље („Сл.гласник општине Пријепоље“ број 19/2016).

Члан 5.

Ова одлука ступа на снагу осмог дана од дана објављивања у Службеном гласнику општине Пријепоље, а примењује се од 01. јануара 2018. године.

СКУПШТИНА ОПШТИНЕ ПРИЈЕПОЉЕ

Бр.\_\_\_\_\_\_\_\_\_\_\_\_\_\_\_\_\_\_,дана\_\_\_\_\_\_\_\_\_\_\_20\_\_.године

ПРЕДСЕДНИК

\_\_\_\_\_\_\_\_\_\_\_\_\_\_\_\_\_\_\_\_

**ОБРАЗЛОЖЕЊЕ**

**I ПРАВНИ ОСНОВ :**

Правни основ за доношење ове Одлуке садржан је у члану 7a и члану 38б став 1.Закона о порезима на имовину („Службени гласник РС“, бр. 26/2001, 45/2002, 80/2002, 135/2004, 61/2007, 5/2009, 101/2010, 24/2011, 78/2011, 57/2012-УС, 47/2013 и 68/2014).

**II РАЗЛОЗИ ЗА ДОНОШЕЊЕ И САДРЖАЈ ОДЛУКЕ:**

Разлог за доношење ове Одлуке садржан је у члану 7a Закона о порезима на имовину којима је прописана обавеза јединицама локалне самоуправе да за потребе утврђивања пореза за наредну годину, објаве, између осталог и одлуку којом ће се утврдити коефицијенти за непокретности у зонама, који ће се примењивати код утврђивања основице пореза на имовину обвезника који воде пословне књиге у случају када ни у зонама ни у граничним зонама није било најмање три промета одговарајућих непокретности у периоду од 1. јануара до 30. Септембра, године која претходи години за коју се утврђује порез. Коефицијенти се могу одредити до нивоа законског максимума из члана 7а Закона о порезима на имовину.

**IV ПОТРЕБНА СРЕДСТВА:**

За спровођење ове Одлуке није потребно издвајати посебна средства из буџета општине Пријепоље.

Oдељење Локалне пореске администрације

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Руководилац, Козица Далмир