На основу Дописа Комесаријата за избеглице и миграције Републике Србије број: 553-1421, од 06. новембра 2017. године, Решења о образовању Комисије за избор корисника донаторских пројеката помоћи у виду једнократне новчане помоћи за најугроженије породице избеглица и интерно расељених лица смештених на територији општине Пријепоље, број 207-27/17 од 16.11.2017.године и Правилника о условима и критеријумима за доделу помоћи, расписује се :

**Ј А В Н И П О З И В**

**за доделу једнократне новчане помоћи намењене породицама избеглих и расељених лица које имају боравиште на територији општине Пријепоље.**

Намена доделе једнократне новчане помоћи је, обезбеђење основних потреба за најугроженије породице избеглица и интерно расељених лица.

Право на једнократну помоћ могу да остваре породице избеглица и породице интерно расељених лица смештених у општини Пријепоље .

Да би остварили право на новчану помоћ , подносилац захтева и чланови његовог породичног домаћинства морају испуњавати неке од следећих услова, и то :

1. да имају избеглички статус, односно да су евидентирани као интерно расељена лица, са боравиштем у општини Пријепоље,

2. да су укупни приходи породице мањи или до 50% просечне нето плате на нивоу Републике Србије, за септембар 2017. године тј. мање од 24.106, 00 динара.

3. једнородитељска домаћинства са децом до 18 година или децом на редовном школовању до 26 година,

1. трочлано и вишечлано домаћинство са децом до 18 година,
2. породице са трудницама или дететом/децом до 5 година,
3. домаћинства инвалидских пензионера (преко 50% инвалидности),
4. домаћинства са чланом породице са тешким обољењем (малигна обољења, бронхијална и срчана астма, тешка опструкција обољења плућа, активна туберкулоза, инфаркт срца, декомпензована срчана обољења, трансплантација срца, церебрално васкуларни исулт, епилепсија, теже душевне болести, прогресивно нервно мишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомелитиси, ХИВ инфекције и друга тешка обољења, лица ометена у развоју итд.,
5. вишегенерацијско домаћинство,
6. лица (деца) смештена у хранитељским породицама,
7. домаћинство старих лица (жене преко 60 и мушкарци преко 65 година живота),
8. једночлана домаћинства са лицима преко 60 година живота,
9. породице где је дошло до насиља у породици,
10. За породице са тешко оболелим чланом (болести побројане у тачки 7.), материјални услов није елиминаторан.

Право на једнократну новчану помоћ имају сви подносиоци захтева, под једнаким условима, а према условима и критеријумима и реду првенства утврђеним Правилником о условима и критеријумима за доделу помоћи .

Поступак за доделу једнократне помоћи спроводи Комисија за избор корисника донаторских пројеката помоћи у виду једнократне новчане помоћи за најугроженије породице избеглица и интерно расељених лица смештених на територији општине Пријепоље (у даљем тексту Комисија), на основу поднетог захтева и приложене документације.

Проверу захтева и документације врши Комисија .

Уколико се појаве нови и важни елементи везани за претходно обрађен захтев, Комисија задржава право на поновно разматрање захтева.

**Обавезна документација која се доставља :**

Уз пријаву за доделу помоћи , која се подноси на писарници Општинске управе општине Пријепоље, подносилац је дужан да достави следеће доказе :

- избегличку/расељеничку легитимацију за подносице захтева,

- доказе о приходима (зарада, уверење из НСЗ да је лице незапослено, чек од пензије, изјава да нема приходе, итд.),

- медицинска документација,

- решења за лица (децу) смештена у хранитељским породицама,

- жртве породичног насиља прилажу пресуду надлежног суда или извештај центра за социјални рад.

Докази се подносе у фотокопији.

Рок за достављање документације је 10 дана од дана оглашавања на Огласној табли Општинске управе општине Пријепоље и на интернет презентацији општине Пријепоље.

Комисија доноси одлуке о додељивању помоћи, на основу чињеничног стања и стања на терену, а водећи рачуна о следећем реду првенства :

1. једнородитељска домаћинства са дететом/децом испод 18 година или студентом/студентима до 26 година на редовном школовању,
2. породице са двоје или више деце испод 18 година ,
3. породице са трудницама или дететом/децом до 5 година,
4. болесни чланови домаћинства/члановима домаћинства са посебним потребама
5. породице са више генерација, са једним или више чланова преко 60 година,
6. лица (деца) смештена у хранитељским породицама,
7. домаћинство старих лица (жене преко 60 и мушкарци преко 65 година живота), једночлана домаћинства са лицима преко 60 година живота,
8. жртве сексуалног/породичног насиља, жена носилац домаћинства,
9. породице без редовних месечних прихода или са недовољним месечним приходима тј. да су укупни приходи породице мањи или до 50% просечне нето плате на нивоу Републике Србије, за септембар 2017. године.

Комисија усваја Одлуку о листи корисника помоћи која се објављује на огласној општине Пријепоље и интернет презентацији општине Пријепоље и доставља Комесаријату за избеглице и миграције Републике Србије.

ПРЕДСЕДНИК КОМИСИЈЕ

У Пријепољу, дана 24.11.2017. године Миодраг Ћубић