PЕПУБЛИКА СРБИЈА

ОПШТИНА ПРИЈЕПОЉЕ

БРОЈ:320-175/17-2

ДАНА:18.10.2017 године

ПРИЈЕПОЉЕ

На основу Закона о подстицајима у пољопривреди и руралном развоју (,,Сл.гласник бр.10/13),Закона о измени и допуни закона о подстицајима у пољопривреди и руралном развоју(,,Сл. гласник РС,, број 142/14 и 101/16) Сагласности Министарства пољопривреде и заштите животне средине бр.320-00-1568/2017-09 од 17.03.2015 године на Програм подршке за спровођење пољопривредне политике и политике руралног развоја општине Пријепоље за 2017 .год.,Одлуке о буџету општине Пријепоље за 2017.годину („Службени гласник општине Пријепоље“, бр. 22/2016 oд 24.12.2016 године),Закључка Oпштинског већа о расподели средстава за пољопривреду за 2017. годину, бр.320-1/17 од 20.01.2017 године, Правилника о подстицајима за подршку инвестицијама у физичка средства пољопривредних газдинстава („Сл.гласник Општине Пријепоље“ бр. 7/17 и 14/2017 ) Oпштина Пријепоље, расписује

**ЈАВНИ ПОЗИВ**

**ЗА ДОДЕЛУ СРЕДСТАВА ЗА ПОДРШКУ ИНВЕСТИЦИЈАМА У ФИЗИЧКА СРЕДСТВА ПОЉОПРИВРЕДНИХ ГАЗДИНСТАВА У 2017.ГОДИНИ**

**1.** Предмет конкурса је реализација Програма мера за спровођење пољопривредне политике и политике руралног развоја општине Пријепоље у 2017.год.

Подстицајним средствима ће се суфинансирати набавка нове опреме и то:

**1.1.Набавка пољоприврдних машина и прикључака**

**1.2.Набавка опреме за мужу**

**1.3.Набавка опреме за заштиту биља**

**1.4.Набавка опреме за наводњавање за воћарску производњу**

**1.5 набавка опреме за пластеничку производњу**

**1.6.набавка опреме за пчеларство**

Укупно је за доделу средстава за Инвестиције у физичка средства пољопривредних газдинстава путем овог конкурса **планирано 5 190 655,00 динара.**

**2.Општи услови за добијање подстицајних средстава**

**Подносилац захтева** остварује право на подстицај уколико испуњава следеће услове :

1. има регистровано пољопривредно газдинство уписано у Регистар пољопривредних газдинстава, са активним статусом, или је правно лице чија је регистрована делатност везана за пољопривреду;
2. има пребивалиште и врши производњу на територији општине Пријепоље;
3. за инвестицију за коју подноси захтев за подстицај не може користити подстицаје по другом основу (субвенције, подстицаји, дотације) из других јавних фондова;
4. набавка опреме мора бити извршена у периоду од 01.01.2017.год. до датума предвиђеног за затварање Конкурса;
5. Право учешћа на конкурсу подносилац захтева има само за једну инвестицију.

**3.Критеријуми за оцењивање(бодовање) су** :

А) **Основни критеријуми**

|  |  |  |
| --- | --- | --- |
|  | **Критеријум** | **Број бодова** |
| **А.1.** | Носилац пољопривредног газдинства је лице млађе од 40 година | **20 бодова** |
| **А.2.** | Подносилац захтева је:  А) незапослено лице и налази се на евиденцији Националне службе за запошљавање .......................................................................  Б) запослено лице ..................................................................................  В) пензионер .......................................................................................... | **20 бодова**  **5 бодова**  **1 бод** |
| **А.3.** | Подносилац захтева је пољоприредни осигураник............................. | **20 бодова** |

**Б) Специфични критеријуми појединачно за инвестицију**

**1.1**. Набавка пољопривредних машина и прикључака :

- површина под засадом јагодичастог воћа- већа од 1 Ха ............................. 10 бодова

- површина под засадом јагодичастог воћа - од 0,5 до 1 Ха .............................. 8 бодова

- површина под засадом јагодичастог воћа - од 0,3 до 0,5 Ха............................. 5 бодова

- површина под засадом јагодичастог воћа - 0,1 до 0,3 ха............................. 3 бода

- површина под осталим воћним засадима изнад 0,5 Ха ..................................... 4 бода

- површина под повртарским културама изнад 0,3 Ха .................................. 5 бодова

- површина под повртарским културама од 0,2 до 0,3 Ха..................................... 3 бода

- површина под ратарским културама изнад 1 Ха ................................................. 3 бода

- површина под пластеницима изнад 0,1 Ха ..................................................... 10 бодова

- подносилац захтева поседује 10 и више крава..................................................... 10 бодова

-подносилац захтева поседује 5-10 крава ......................................................... 5 бодова

- подносилаца захтева поседује 2-5 крава ............................................................ 3 бода

-подносилац захтева поседује 1 краву ............................................................ 1 бод

- подносилац захтева поседује више од 10 грла ситне стоке................................ 5 бодова

**1.2**. Набавка опреме за мужу :

- подносилац захтева поседује 10 и више крава..................................................... 10 бодова

-подносилац захтева поседује 5-10 крава ......................................................... 5 бодова

- подносилаца захтева поседује 2-5 крава ............................................................ 3 бода

-подносилац захтева поседује 1 краву ............................................................ 1 бод

**1.3.**  Набавка опреме за заштиту биља

- површина под засадом јагодичастог воћа- већа од 1 Ха ............................. 10 бодова

- површина под засадом јагодичастог воћа - од 0,5 до 1 Ха .............................. 8 бодова

- површина под засадом јагодичастог воћа - од 0,3 до 0,5 Ха............................. 5 бодова

- површина под засадом јагодичастог воћа - 0,1 до 0,3 ха............................. 3 бода

- површина под осталим воћним засадима изнад 0,5 Ха ..................................... 4 бода

- површина под повртарским културама изнад 0,3 Ха .................................. 5 бодова

- површина под повртарским културама од 0,2 до 0,3 Ха..................................... 3 бода

- површина под ратарским културама изнад 1 Ха ................................................. 3 бода

- површина под пластеницима изнад 0,1 Ха ..................................................... 5 бодова

**1.4**. Набавка опреме за наводњавање за воћарску производњу

- површина под воћем изнад 1 Ха ...................... 10 бодова

- површина под воћем од 0,5 до 1 Ха..................... 8 бодовa

- површина под воћем од 0,3 до 0,5 Ха................ 5 бода

-површина под воћем од 0,1 до 0,3 Ха ............ 3 бода

**1.5.**  Набавка опреме за пластеничку производњу

- површине под платсеником преко 0,3 Ха ............................... 10 бодова

- површина под пластеником од 0,1 Ха до 0,3 Ха ..................... 5 бодова

- површина под пластеником од 0,05 Ха до 0,1 Ха .................... 3 бода

**1.6**. Набавка опреме за пчеларство

- преко 30 кошница ...................... 10 бодова

- од 10 до 30 кошница ...................... 5 бодова

- од 3 до 10 кошница......................... 3 бода

**3.** Ранг листа се формира на основу збира бодова основних и специфичних критеријума.

Збир бодова из основних критеријума је по три основа(А.1+А.2+А.3).

На основу специфичних критеријума појединачно за инвестиције може се добити само један број бодова зависно од инвестиције и осталих тражених карактеристика газдинства.

**4**.Висина подстицаја (субвенција) које се додељују корисницима може износити до 50 % од укупне вредности набавке. Укупна вредност опреме за коју се конкурише мора износити изнад 20 000,00 динара без ПДВ-еа, осим за музилице и леђне прскалице за заштиту биљака где вредност инвестиције може бити и испод наведене суме.

Максималан износ подстицајних средстава коју корисник може остварити је **250 000,00** динара.

Конкурише се и средства се добијају само за једну врсту опреме (на пример мотокултиватор без осталих прикључака)

**Предност за доделу средстава имају подносиоци захтева који нису користили средства из буџета општине Пријепоље по овом основу.**

Уколико два или више подносиоца захтева имају исти број бодова предност при рангирању има подносилац захтева који је опрему раније набавио (датум на отпремници и фискалном рачуну).

**5.Документација која се подноси на конкурс**

**За физичко лице:**

-читко попуњен Образац пријаве са потписом подносиоца захтева,

- изјава под.захтева да за инвестицију за коју подноси захтев за подстицај не користити и није у поступку по конкурсу за коришћење подстицаја по другом основу (субвенције, подстицаји, дотације) из других јавних фондова;

-фотокопија личне карте или очитана лична карта на читачу,

- оригинал изводи 1 и обрасци 3 и 4 (за конкурисање за опрему за мужу) из Регистра пољопривредних газдинстава,

- потврда о активном статусу из Регистра пољопривредних газдинстава из 2017 године,

- доказ (потврду) да се налази на евиденцији Националне службе за запошљавање уколико је подносиоц захтева незапослено лице, последњи чек од пензије ако се ради о пензионеру, и потврду о запослењу за запосленог,

-уколико је подносилац захтева пољопривредни осигураник доставља Потврду о осигурању издату од стране Пореске управе,

- рачун за набављену опрему који гласи на подносиоца пријаве,

-доказ о извршеном плаћању( фискални рачун а уколико је плаћање извршено безготовинским путем доставља се и оверена копија налога за пренос средстава односно уплатница или оверен извод из банке),

-отпремница за набавку предметне инвестиције( која гласи на подносиоца пријаве) за коју је, у сладу са посебним прописима, утврђена обавеза издавања отпремнице,

- гарантни лист за извршену набавку предметне опреме за коју је утврђена обавеза издавања гарантног листа , односно, изјаву добављача да иста не подлеже обавези издавања гарантног листа.

**Напомена: Признаје се рачун који је издат од 01.01.2017 до датума предвиђеног за затварање конкурса.Сва документа која се достављају уз захтев морају бити у оригиналу или овереној копији.**

**Комисија има право да изврши контролу све достављене документације.**

**За предузетника и привредно друштво:**

-читко попуњен Образац пријаве на конкурс са потписом одговорног лица оверен печатом,

-изјава под.захтева да за инвестицију за коју подноси захтев за подстицај не користити и није у поступку по конкурсу за коришћење подстицаја по другом основу (субвенције, подстицаји, дотације) из других јавних фондова

- потврда о пореском индетификационом броју,

-извод из Агенције за привредне регистре,

-уверење Пореске управе о измиреним пореским дажбинама за 2016.годину, - рачун за набављену опрему који гласи на подносиоца пријаве,

-доказ о извршеном плаћању( фискални рачун а уколико је плаћање извршено безготовинским путем доставља се и оверена копија налога за пренос средстава односно уплатница или оверен извод из банке),

-отпремница за набавку предметне инвестиције за коју је, у сладу са посебним прописима, утврђена обавеза издавања отпремнице,

- гарантни лист за извршену набавку предметне опреме за коју је утврђена обавеза издавања гарантног листа , односно, изјаву добављача да иста не подлеже обавези издавања гарантног листа.

**Напомена: Признаје се рачун који је издат од 01.01.2017. до датума предвиђеног за затварање конкурса.Сва документа која се достављају уз захтев морају бити у оригиналу или овереној копији.**

**Комисија има право да изврши додатну проверу све достављене документације.**

**6**. **Поступак доделе средстава**

**-** Служба за пољопривреду, захтеве за остваривање права на подстицаје доставља Комисији образованој Решењем Општинског већа општина Пријепоље.

-Комисија разматра поднете захтеве по јавном конкурсу, врши бодовање, прави ранг листу и објављује је на званичној интернет страници општине Пријепоље и на огласној табли општине Пријепоље.

-Приговор на ранг листу упућује се Комисији у року од 8 дана од дана објављивања на огласној табли и интернет страници општине Пријепоље.

-Комисија разматра пристигле приговоре, решава по приговорима и саставља коначну ранг листу . Жалбе на коначну ранг листу подносе се Општинском већу општине Пријепоље у року од 8 дана од дана објављивања на огласној табли и интернет страници општине Пријепоље.

**-** Општинско веће формира посебну Комисију која има задатак да изврши теренску контролу набављене опреме и поднесе Општинском већу извештај о извршеној контроли у року од 15 дана од дана формирања комисије.

- Према коначној ранг листи средства ће бити пренета на наменске рачуне корисника што ће бити дефинисано уговором као и међусобна права и обавезе корисника и општине Пријепоље.

**7.Обавезе корисника средстава**

КОРИСНИК ПОДСТИЦАЈНИХ СРЕДСТАВА ПО КОНКУРСУ ДУЖАН ЈЕ ДА:

\*опрему која је предмет инвестиције за коју је остварио подстицај не отуђи најмање пет година од дана исплате подстицаја или даје другом лицу на употребу.

\*да документацију која се односи на инвестицију чува најмање пет година од дана исплате подстицаја,

\*опрему која је предмет инвестиције за коју је остварио подстицај видљиво означи ознаком (исту ће обезбедити општина) да је суфинансирана од стране општине Пријепоље.

**8. Посебне напомене**

- Непотпуне и неблаговремене, као и пријаве које су поднете од стране лица која немају право учешћа на Конкурсу неће се узети у разматрање.

**9. Поступак подношења пријаве и конкурсне документације**

**Конкурс је отворен од 18.10.2017.године и траје до 03.11.2017.год.**

Пријава на Конкурс са траженом документацијом доставља се на писарницу општинске управе:

ОПШТИНСКА УПРАВА ОПШТИНЕ ПРИЈЕПОЉЕ, ПРИЈЕПОЉЕ, ТРГ БРАТСТВА ЈЕДИНСТВА бр.1, 31 300 ПРИЈЕПОЉЕ

СЛУЖБА ЗА ПОЉОПРИВРЕДУ

СА НАЗНАКОМ-ПРИЈАВА НА КОНКУРС ЗА ДОДЕЛУ СРЕДСТАВА ЗА ПОДРШКУ ИНВЕСТИЦИЈАМА У ФИЗИЧКА СРЕДСТВА ПОЉОПРИВРЕДНИХ ГАЗДИНСТАВА У 2017.ГОДИНИ.

Конкурс објавити на огласној табли општине Пријепоље и интернет страници општине Пријепоље.

**ПРЕДСЕДНИК ОПШТИНЕ**

**Драгољуб Зиндовић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**