Република Србија

ОПШТИНА ПРИЈЕПОЉЕ

Број: 403-2022/17

Датум: 29.11.2017.године

На основу члана Програма коришћења средстава за заштиту и унапређење животне средине општине Пријепоље за 2017.годину („ Службени гласник општине Пријепоље “, број 13/2017 од 18.09.2017 ) и Одлуком о буџету општине Пријепоље за 2017. годину ( „ Сл. гласник општине Пријепоље “ бр. 22/2016 од 24.12.2016. године ) расписује се :

**ЈАВНИ КОНКУРС**

за финансирање или суфинансирање пројеката у области

унапређења и заштите животне средине у општини Пријепоље у 2017. години

Средства за финансирање или суфинансирање пројеката у области унапређења и заштите животне средине у општини Пријепоље у 2017. години планирана су Одлуком о буџету општине Пријепоље за 2017. годину ( „ Сл. гласник општине Пријепоље “ бр. 22/2016 од 24.12.2016. године ) .

Средства су намењена за реализацију пројеката и програма из следећих области :

**1. Програми и пројекти праћења стања животне средине на територији општине Пријепоље у складу са чланом 69. Закона о заштити животне средине, стални и развојни, у износу од ...................... 70.000 ,00 динара**, и то за мониторинг:

- праћење квалитета ваздуха

- праћење нивоа комуналне буке

-мерења у животној средини по указаној потреби и по захтеву инспектора заштите животне средине (контролна мерења буке, контрола лимитатора и др.)

Реализација ових Програма вршиће се преко овлашћених стручних организација, на основу закључених уговора, у складу са позитивним прописима.

**2.Подстицајни, превентивни и санациони програми и пројекти као и суфинансирање истих .................................... 240.000,00 динара**  и то:

- пројекти рекултивације и санације депонија , управљање отпадом као и други пројекти од интереса за општину, реализују се на територији општине, а предлаже их општина и јавна предузећа;

**3. Инвестициони програми и пројекти од значаја за побољшање квалитета животне средине на територији општине Пријепоље (суфинансирање у куповини опреме за заштиту животне средине, учестововање у суфинансирању набавке контејнера и друго) ........................................................ 310.000,00 динара .**

**4. Информисање и објављивање података о стању и квалитету животне средине .................................................................................50.000,00 динара.**

**ПРАВО УЧЕШЋА НА КОНКУРС**

**Право учешћа на Конкурс имају:**

- Јавна предузећа и установе

- Јавна гласила.

Апликанти морају бити регистровани на територији општине Пријепоље.

**Апликанти могу конкурисати за један или више пројеката. За сваки програм се подноси посебна пријава.**

Пријава на Конкурсподноси се на обрасцу који је саставни део конкурсне документације.

**ПОТРЕБНА ДОКУМЕНТАЦИЈА**

Учесник конкурса је дужан да достави:

1. Попуњен пријавни образац за подношење предлога пројекта који се састоји из четири дела: Основни подаци, детаљан опис пројекта, детаљан финансијски план и потписана изјава о прихватању обавезе корисника средстава ,
2. Копија решења о упису у АПР ,
3. Фотокопију ПИБ обрасца,
4. Потврду о броју текућег/наменског рачуна,
5. Биографије координатора пројекта и стручних лица укључених у рад на пројекту,

**КРИТЕРИЈУМИ ЗА ОЦЕЊИВАЊЕ ПРОЈЕКТА**

* **Значај пројекта, од 0-30 бодова, а односи се на :**

- дугорочни утицај и одрживост након финансијске подршке;

**-**степен унапређености заштите животне средине на територији општине Пријепоље;

- број циљних група и начин њиховог укључивања:активно/пасивно.

* **Квалитет пројекта, од 0-40 бодова, а односи се на:**

- степен припремљеонсти пројекта;

- дефинисаност циљева и активности;

- очекивани резултати.

* **Финансијски критеријум, од 0-30 бодова, а односи се на:**

- извор финансирања,

-степен финансирања сопственим средствима,

-финансијски план.

**РОКОВИ ЗА СПРОВОЂЕЊЕ КОНКУРСА**

Пријаве морају бити достављене у зарвореној коверти са назнаком:

Пријава на Конкурс за финансирање или суфинансирање пројеката у области унапређења и заштите животне средине у општини Пријепоље у 2017. години – «НЕ ОТВАРАТИ».

Пријаве се достављају на писарницу Општинске управе општине Пријепоље или поштом на адресу:

Општина Пријепоље- Комисији за спровођење поступка јавног конкурса за коришћење средстава за заштиту животне средине општине Пријепоље за 2017.годину, 31300 Пријепоље, Трг Братства и јединства 1.

Рок за подношење пријава је 8 дана од дана објављивања Јавног конкурса у Службеном гласнику општине Пријепоље.

Конкурсна документација се може преузети на званичној интернет страници општине Пријепоље, [www.opstinaprijepolje.rs](http://www.opstinaprijepolje.rs) .

Одлука о избору пројеката доноси Општинско веће у року од 8 дана оддана закључења конкурса . Коначни резултати јавног конкурса биће објављени на званичној интернет страници општине Пријепоље .

На основу одлуке о избору пројекта , председник општине закључује уговор са корисником средстава којим ће се регулисати међусобна права и обавезе.

Пројекат се мора реализовати на територији општине Пријепоље , најкасније до 30.12.2017.године.

Извештаји о наменском утрошку средстава достављају се након реализације пројекта, а најкасније до 01.02.2017.године.

Неблаговремене пријаве неће бити разматране, а непотпуне пријаве ће се сматрати неисправним.

Поступакза доделу средстава води Комисија за спровођење поступка јавног конкурса за коришћење средстава за заштиту животне средине општине Пријепоље за 2017.годину, формирана Одлуком број 501-17/17-1 од 31.10.2017 године.

**П Р Е Д С Е Д Н И К**

Драгољуб Зиндовић